Gulielmus Hague
Gulielmus Hague (natus in urbe Rotherham die 26 Martii 1961) est alumnus Collegii Magdalenae apud Oxonienses, posteaque Instituti Europaei Administrationis Negotii, et biographus virorum publicorum Anglicorum. Ipse est rerum politicarum peritus Britannicus factionis Conservativae; a die 23 Februarii 1989 legatus apud Parlamentum Britannicum munere populi Richmondiae Eboracensis fungitur. Conservativae factionis dux a die 19 Iunii 1997 usque ad 18 Septembris 2001 meruit. A die 12 Maii 2010 est Minister Rerum Externarum, primo ministro Davide Cameron.